**APSTIPRINĀTS**

Priekules novada pašvaldības

iepirkumu komisijas

2016.gada 20.aprīļa sēdē,

protokols Nr.2016/14-1

**IEPIRKUMA**

***„Mazlietota mikroautobusa ar kravas kasti iegāde Priekules novada pašvaldības vajadzībām”***

**NOLIKUMS**

Iepirkuma identifikācijas Nr.PNP2016/14

Priekule

2016

**1. Vispārīgā informācija**

* 1. **Iepirkuma identifikācijas numurs** – **PNP2016/14.**

**1.2. Pasūtītājs:**

**Priekules novada pašvaldība**

Adrese: Saules iela 1, Priekule, Priekules novads, LV-3434

Reģ.Nr.90000031601

Tālrunis 63461006, fakss 63497937

e-pasta adrese: [dome@priekulesnovads.lv](mailto:dome@priekulesnovads.lv)

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma metode -** iepirkums Publisko iepirkumu likuma 8.2 panta noteiktajā kārtībā.

**1.4. Iepirkuma dokumentu saņemšana**

1.4.1. Ieinteresētās personas ar iepirkuma dokumentiem bez maksas var iepazīties uz vietas Priekules novada pašvaldībā (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) vai Priekules novada pašvaldības mājaslapā [www.priekulesnovads.lv](http://www.priekulesnovads.lv) sadaļā “Publiskie iepirkumi” līdz 2016.gada 10.maijam plkst.14:00.

1.4.2. Kontaktpersona: Priekules novada pašvaldības iepirkumu speciāliste Lorita Siksna, tel.63497951, e-pasts: [lorita.siksna@priekulesnovads.lv](mailto:lorita.siksna@priekulesnovads.lv).

**1.5. Piedāvājuma iesniegšana**

1.5.1. Ieinteresētās personas piedāvājumus var iesniegt personīgi Priekules novada pašvaldībā pie sekretāres vai atsūtot pa pastu ierakstītā sūtījumā līdz 2016.gada 10.maijam plkst.14:00 uz adresi: Priekules novada pašvaldība, Saules ielā 1, Priekulē, Priekules novadā, LV - 3434, sākot ar dienu, kad paziņojums par plānoto līgumu ir publicēts Iepirkumu uzraudzības biroja mājaslapā: [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz augstākminētajam termiņam.

1.5.2. Piedāvājumu iesniegšanas termiņa – 2016.gada 10.maija norādītais laiks – plkst.14:00 tiek nofiksēts ar "koordinētā universālā laika" sistēmas (UTC) palīdzību atbilstoši otrajai laika joslai (Grīnvičas laiks plus divas stundas), vai, ja neparedzētu apstākļu dēļ nav pieejams internets, tad precīzs laiks tiek nofiksēts ar Latvijas Radio 1 palīdzību, kas paziņo par pilnas stundas iestāšanos. Piedāvājumi, kas iesniegti pēc tam, kad attiecīgajā mājaslapā norādītais pulkstenis rāda laiku precīzi 14:00 un “00” sekundes, vai pa Latvijas Radio 1 tiek paziņota pilna stundas iestāšanās, netiek atvērti. Tie neatvērti tiek atdoti vai nosūtīti atpakaļ pretendentam.

1.5.3. Pasūtītājs neatbild par pazudušiem piedāvājumiem, un tam nav jāpierāda korespondences saņemšana.

1.5.4. Saņemot piedāvājumu, pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.

1.5.5. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

**2. Informācija par iepirkuma priekšmetu**

**2.1. Iepirkuma priekšmets –** Mazlietota mikroautobusa ar kravas kasti iegāde Priekules novada pašvaldības vajadzībām saskaņā ar tehnisko specifikāciju (nolikuma 2.pielikums).

**2.2. Līguma izpildes vieta:** „Bunkas kultūras nams”, Bunkas pagasts, Priekules novads, LV- 3446.

**2.3. Līguma termiņš:** 2 (divi) mēneši no līguma parakstīšanas dienas. Pasūtītājs un piegādātājs var vienoties par īsāku piegādes laiku, slēdzot līgumu.

**2.4. Cita informācija:**

***2.4.1. Līgums tiek slēgts, ja pasūtītājam ir pietiekošs finansējums tā realizēšanai. Nepietiekama finansējuma gadījumā pasūtītājam ir tiesības neslēgt paredzamo līgumu.***

2.4.2. Ieinteresētais piegādātājs savus jautājumus par iepirkuma procedūras dokumentos minētajām prasībām iesniedz rakstiski Priekules novada pašvaldībā (adrese – Saules iela 1, Priekule, Priekules novads) vai elektroniskā veidā, ja iesniegums normatīvajos aktos noteiktajā kārtībā ir parakstīts ar elektronisko parakstu, uz e-pasta adresi [dome@priekulesnovads.lv](mailto:dome@priekulesnovads.lv). Ja no ieinteresētā piegādātāja ir saņemts jautājums ne vēlāk kā septiņas dienas pirms piedāvājumu iesniegšanas termiņa beigām, pasūtītājs sniedz atbildi ne vēlāk kā četras dienas pirms piedāvājumu iesniegšanas termiņa beigām nosūtot to jautājuma uzdevējam, un visiem ieinteresētajiem piegādātājiem, kuri pasūtītājam ir zināmi. Sagatavotā atbilde tiek ievietota pasūtītāja mājaslapā [www.priekulesnovads.lv](http://www.priekulesnovads.lv) sadaļā “Publiskie iepirkumi” pie konkrētā iepirkuma paziņojuma ar norādi „Papildus informācija”.

2.4.3. Pretendentam ir pienākums sekot aktuālajai informācijai (atbildēm uz ieinteresēto piegādātāju jautājumiem u.c.) pasūtītāja mājaslapā [www.priekulesnovads.lv](http://www.priekulesnovads.lv) un, ņemt to vērā, sagatavojot savu piedāvājumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.

**3. Piedāvājuma sagatavošana**

3.1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, pretendents pilnībā akceptē visus nolikuma noteikumus un prasības.

3.2. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un pasūtītājs nav atbildīgs par šiem izdevumiem.

3.3. Pretendents drīkst iesniegt tikai 1 (vienu) piedāvājuma variantu.

3.4. Piedāvājums sastāv no šādiem dokumentiem:

3.4.1. finanšu piedāvājuma (nolikuma 1.pielikums);

3.4.2. nolikuma 6.nodaļā minētajiem pretendenta kvalifikācijas atlases dokumentiem;

3.4.3. tehniskās specifikācijas – piedāvājuma (nolikuma 2.pielikums).

3.5. Ja kāds no pretendenta iesniedzamajiem dokumentiem satur komercnoslēpumu vai konfidenciālu informāciju, kuru pasūtītājs nav tiesīgs atklāt, paziņojot par līguma slēgšanu un informējot pretendentus, pretendentam jānorāda savā piedāvājumā, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 69.pantā.

3.6. Piedāvājuma cenā jāiekļauj visas ar mazlietota mikroautobusa pārdošanu un piegādi saistītās izmaksas - gan paredzamās, gan tādas, kuras pretendentam vajadzētu paredzēt, un atbilstošos nodokļus.

3.7. Dokumenti jāsagatavo atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

3.8. Ja saskaņā ar šo nolikumu Piedāvājuma dokumenti jāsagatavo saskaņā ar pielikumos pievienotajām formām, tad tie iesniedzami atbilstoši šīm formām un saturam. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija.

**4. Prasības piedāvājuma noformēšanai**

4.1. Piedāvājuma sākumā jāievieto satura rādītājs, kurā norādīts secīgs piedāvājumā iesniegto dokumentu nosaukumu saraksts un attiecīgās piedāvājuma lapaspuses numurs, kurā konkrētais dokuments atrodams.

4.2. Visiem piedāvājuma dokumentiem jābūt caurauklotiem un parakstītiem, lapām jābūt numurētām. Uz pēdējās lapas aizmugures caurauklošanai izmantojamais diegs nostiprināms ar pārlīmētu lapu, uz kuras norādīts cauraukloto lapu skaits, ko ar savu parakstu apliecina pretendenta pārstāvis. Teksta un tabulu daļa nedrīkst būt caurauklota, visai informācijai jābūt skaidri izlasāmai.

4.3. Piedāvājums iesniedzams latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā. Sagatavojot piedāvājumu, piegādātājs ir tiesīgs visu iesniegto dokumentu atvasinājumu un to tulkojumu pareizību apliecināt ar vienu apliecinājumu.

4.4. Piedāvājums jāiesniedz aizlīmētā aploksnē, uz kuras jānorāda:

4.3.1. pasūtītāja nosaukums un adrese;

4.3.2. atzīme “Mazlietota mikroautobusa ar kravas kasti iegāde Priekules novada pašvaldības vajadzībām”;

4.3.3. atzīme „Iepirkuma identifikācijas Nr.PNP2016/14”;

4.3.4. atzīme „Neatvērt līdz 2016.gada 10.maijam plkst.14:00”;

4.3.5. pretendenta nosaukums un adrese;

4.3.6. pretendenta kontaktinformācija.

4.5. Piedāvājuma grozījumus noformē un iesniedz atbilstoši nolikumā noteiktajām piedāvājuma noformēšanas prasībām, uz aploksnes papildus nolikuma 4.3.punktā prasītajai informācijai norādot atzīmi: „Piedāvājuma grozījumi”.

4.6. Pēc piedāvājumu iesniegšanas termiņa beigām pretendents nevar savu piedāvājumu grozīt.

4.7. Pasūtītājs neatbild par tādu piedāvājumu priekšlaicīgu atvēršanu, kuri nav noformēti atbilstoši nolikuma 4.3.punktā minētajām prasībām.

**5. Pretendentu izslēgšanas nosacījumi**

5.1. Pretendents tiek izslēgts no turpmākās dalības iepirkumā, ja pretendents atbilst PIL 82.panta piektajā daļā minētiem izslēgšanas nosacījumiem. Minēto apstākļu esamību pasūtītājs pārbauda atbilstoši PIL 8.2 panta 7.daļā noteiktajai kārtībai attiecībā uz katru pretendentu, t. sk., uz personu, uz kuras iespējām pretendents balstās, lai apliecinātu, ka tā kvalifikācija atbilst nolikumā 6.nodaļā noteiktajām prasībām un uz katru personālsabiedrības biedru, ja pretendents ir personālsabiedrība. Pasūtītājs pārbaudi attiecībā uz Latvijā reģistrētu vai patstāvīgi dzīvojošu pretendentu vai uz personu, uz kuras iespējām pretendents balstās, veic izmantojot Ministru kabineta noteikto informācijas sistēmu – Elektronisko iepirkumu sistēmu jeb EIS, **līdz ar to iepriekš minētām personām piedāvājumam nav jāpievieno dokumenti,** kas apliecina nolikuma 5.1.1. un 5.1.2.punktā minēto nosacījumu neesamību.

Lai pretendents nebūtu izslēdzams no turpmākās dalības iepirkumā, tad uz pretendentu un uz personu, uz kuras iespējām pretendents balstās, lai apliecinātu, ka tā kvalifikācija atbilst nolikuma 6.nodaļā minētajām prasībām, nevar būt attiecināmi šādi nosacījumi:

5.1.1. ir pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai pretendents tiek likvidēts;

5.1.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro.

Pasūtītājs pārbaudi par nolikuma 5.1.2.punktā minētiem izslēgšanas nosacījumiem veic:

1. uzsākot piedāvājumu izvērtēšanu. Pārbauda parādu esamību par dienu, kad paziņojums par līgumu publicēts Iepirkumu uzraudzības biroja mājaslapā, attiecībā uz katru pretendentu un nolikuma 6.2. - 6.3.punktā minēto personu;
2. dienā, kad tiek pieņemts lēmums par iespējamu līguma slēgšanas tiesību piešķiršanu. Pārbauda parādu esamību par dienu, kad tiek pieņemts šis lēmums, uz katru pretendentu, kurš atzīts par pretendentu, kuram būtu piešķiramas līguma slēgšanas tiesības. Prasība attiecināma arī uz šā nolikuma 6.2. - 6.3.punktā minētajām personām.

**6. Prasības pretendentiem un pretendentu iesniedzamie dokumenti**

6.1. Prasības pretendentiem un iesniedzamie dokumenti:

|  |  |  |
| --- | --- | --- |
| **Prasība** | **Iesniedzamie dokumenti** | **Piezīmes** |
| **Atbilstība profesionālās darbības veikšanai** | | |
| 6.1.1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām. | \*Ja pretendents nav reģistrēts Latvijā, tam jāiesniedz reģistrācijas valstī izsniegtas reģistrācijas apliecības kopija.  \***Latvijā reģistrētam pretendentam (juridiskai personai) reģistrācijas apliecības kopija nav jāiesniedz.** | Prasība attiecināma arī uz šā nolikuma 6.2. - 6.4.punktā minētajām personām. |
| 6.1.2. Personas, uz kuru iespējām pretendents balstās, lai apliecinātu, ka tā kvalifikācija atbilst iepirkuma nolikumā izvirzītajām prasībām. | Informācija par personām, uz kuru iespējām pretendents balstās kvalifikācijas atbilstības apliecināšanai, saskaņā ar nolikuma 3.pielikumu.  Katras personas, uz kuru iespējām pretendents balstās, apliecinājums par sadarbību konkrētā līguma izpildei saskaņā ar nolikuma 4.pielikumu. | **Informācija nav jāsniedz, ja** pretendents kvalifikācijas atbilstības apliecināšanai **nepiesaista šādas personas**. |

6.2. Uz personālsabiedrības biedru, ja pretendents ir personālsabiedrība, ir attiecināmas šī nolikuma 5.1.1.-5.1.2.punktā noteiktās prasības. Gadījumos, ja piedāvājumu iesniedz personu apvienība (personālsabiedrība), tad papildus nolikuma 5.1.punktā noteiktajiem dokumentiem, tā iesniedz šādus dokumentus:

6.2.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

6.2.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

6.3. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma nolikumā noteiktajām prasībām, ir attiecināmas šī nolikuma 5.1.punktā un 6.1.1. - 6.1.2.punktos noteiktās prasības.

6.4. Pretendenti, kuri snieguši nepatiesu informāciju vai nav to snieguši vispār, vai arī ja sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgti no tālākas vērtēšanas.

6.5. Ārvalstīs reģistrētam pretendentam (kā arī pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos norādītajām prasībām, kā arī personālsabiedrības biedrs, ja pretendents ir personālsabiedrība), pasūtītājs pieprasa iesniegt attiecīgās ārvalsts kompetentās institūcijas izziņas, kas apliecina, ka uz pretendentu neattiecas šī nolikuma 5.1.1. - 5.1.2.punktā minētie gadījumi.

6.6. Šī nolikuma 6.5. punktā minētajam pretendentam prasītās izziņas jāiesniedz pasūtītājam 10 (desmit) darba dienu laikā pēc dienas, kad pieprasījums izsniegts vai nosūtīts pretendentam.

6.7. Izziņas un citus dokumentus, kurus izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

**7. Piedāvājumu vērtēšana**

7.1. Piedāvājumu atvēršanu, noformējuma pārbaudi un vērtēšanu iepirkuma komisija veic slēgtā sēdē.

7.2. Piedāvājumi, kas iesniegti pēc šā nolikuma 1.5.1.punktā minētā termiņa, netiek vērtēti. Tie neatvērti tiek atdoti vai nosūtīti atpakaļ pretendentam.

7.3. Iepirkuma komisija:

7.3.1. Vispirms Publisko iepirkumu likuma noteiktajā kārtībā pārbauda, vai uz katru no pretendentiem (t.sk., katru personu apvienības dalībnieku; katru personu savienības biedru) nav attiecināmi šī nolikuma 5.1.1. un 5.1.2.punktā (Publisko iepirkumu likuma 8.2 panta piektajā daļā) noteiktie izslēgšanas nosacījumi. Šajā vērtēšanas posmā tiek vērtēta nolikuma 5.1.2.punktā minētā nosacījuma esamība par dienu, kad paziņojums par plānoto līgumu publicēts Iepirkumu uzraudzības biroja mājaslapā. Nolikuma 5.2.punktā minētajā gadījumā pieprasa pretendentam attiecīgas izziņas.

7.3.2. Pārbauda piedāvājumu atbilstību šī nolikuma 4.nodaļā minētajām prasībām (prasības piedāvājumu noformēšanai). Par atbilstošiem tiek uzskatīti tikai tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas.

7.3.3. Pārbauda piedāvājumu atbilstību šī nolikuma 6.nodaļā minētajām prasībām (pretendentu atlases dokumenti). Par atbilstošiem tiek uzskatīti tikai tie piedāvājumi, kuros sniegta visa prasītā informācija, kā arī sniegtā informācija apliecina pretendenta atbilstību izvirzītajām kvalifikācijas prasībām. Piedāvājumi, kuros nav norādīta visa prasītā informācija, vai arī ja sniegtā informācija neapliecina pretendenta atbilstību izvirzītajām prasībām, tiek noraidīti un tālāk netiek vērtēti.

7.3.4. Pārbauda tehniskā piedāvājuma atbilstību tehniskajai specifikācijai. Par atbilstošiem tiek uzskatīti tikai tie piedāvājumi, kuri atbilst visām tehniskajā specifikācijā norādītajām prasībām un iesniegti par visu iepirkuma daļas apjomu. Neatbilstošie piedāvājumi tālāk netiek vērtēti.

7.3.5. Pārbauda, vai sniegta visa finanšu piedāvājuma formā prasītā informācija un vai piedāvājumā nav aritmētisku kļūdu. Ja šādas kļūdas konstatē, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Tālākajā vērtēšanā iepirkuma komisija ņem vērā labojumus.

7.3.6. Nosaka pretendentu, kuram būtu piešķiramas līguma slēgšanas tiesības, izvēloties no piedāvājumiem, kas atbilst nolikumā izvirzītajām prasībām, piedāvājumu ar viszemāko piedāvāto līgumcenu.

7.3.7. Publisko iepirkumu likuma noteiktajā kārtībā pārbauda, vai uz pretendentu (t.sk., katru personu apvienības dalībnieku; katru personu savienības biedru un personu, uz kuras iespējām pretendents balstās, lai apliecinātu atbilstību kvalifikācijas prasībām), kuram būtu piešķiramas līguma slēgšanas tiesības šā lēmuma pieņemšanas dienā, nav attiecināms šā nolikuma 5.1.2.punktā (Publisko iepirkumu likuma 8.2 panta piektās daļas 2.punktā) noteiktais izslēgšanas nosacījums. Nolikuma 6.5.punktā minētajā gadījumā pieprasa pretendentam attiecīgas izziņas.

7.3.8. Ja attiecīgais ārvalstīs reģistrētais pretendents šī nolikuma 6.6.punktā minētajā termiņā neiesniedz prasītās izziņas, pasūtītājs to izslēdz no tālākas dalības iepirkumā un nosaka nākamo pretendentu, kuram būtu piešķiramas līguma slēgšanas tiesības.

7.3.8. Pēc 7.3.7.punktā minēto ziņu pārbaudes vai 7.3.8.punktā minēto izziņu saņemšanas izvērtē to atbilstību nolikumā norādītajām prasībām un pieņem lēmumu par līguma slēgšanas tiesību piešķiršanu pretendentam, kura piedāvājums atbilst visām nolikumā izvirzītajām prasībām un ir ar nākamo zemāko piedāvāto līgumcenu, ņemot vērā nolikuma 7.3.7.punkta nosacījumus.

**8. Lēmuma izziņošana un līguma slēgšana**

8.1. Triju darba dienu laikā pēc lēmuma pieņemšanas visi pretendenti tiek informēti par pieņemto lēmumu un lēmums tiek publicēts pasūtītāja mājaslapā [www.priekulesnovads.lv](http://www.priekulesnovads.lv) sadaļā “Publiskie iepirkumi” pie konkrētā iepirkuma paziņojuma ar norādi „Lēmums”.

8.2. Pasūtītājs slēdz ar izraudzīto pretendentu līgumu (nolikuma 5.pielikums), pamatojoties uz pretendenta iesniegto piedāvājumu, un saskaņā ar šā nolikuma noteikumiem.

8.3. Ja pretendents, kuram piešķirtas līguma slēgšanas tiesības šajā iepirkumā, atsakās slēgt iepirkuma līgumu, iepirkumu komisija ir tiesīga noteikt nākamo pretendentu atbilstoši nolikuma 7.3.7.punktā noteiktajai kārtībai.

8.4. Pasūtītājs nolikuma 8.2.punktā minētā līguma tekstu publicē pašvaldības mājaslapā [www.priekulesnovads.lv](http://www.priekulesnovads.lv) sadaļā “Publiskie iepirkumi” pie konkrētā iepirkuma informācijas par piegādātāju, ar kuru noslēgts līgums, ne vēlāk kā dienā, kad šis līgums stājas spēkā, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības, ja tādas būs norādītas piegādātāja iesniegtajā piedāvājumā atbilstoši nolikuma 3.5.punktam.

**8. Pielikumu saraksts**

Nolikumam ir pievienoti 5 (pieci) pielikumi, kas ir nolikuma neatņemamas sastāvdaļas:

1.pielikums finanšu piedāvājums;

2.pielikums tehniskā specifikācija;

3.pielikums informācija par personām, uz kuru iespējām pretendents balstās kvalifikācijas atbilstības apliecināšanai un pretendentam nododamo resursu apraksts;

4.pielikums personas, uz kuras iespējām pretendents balstās, apliecinājums;

5.pielikums līguma projekts.

**1.pielikums**

pie iepirkuma

ar identifikācijas Nr.PNP2016/14

nolikuma

**FINANŠU PIEDĀVĀJUMS**

iepirkumam

**„Mazlietota mikroautobusa ar kravas kasti iegāde Priekules novada pašvaldības vajadzībām*”***

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  | Reģ.Nr.:  Adrese:  LV:  Banka:  Kods:  Konts:  Tālrunis:  Fakss:  e-pasta adrese: |

**2. KONTAKTPERSONA**

|  |  |
| --- | --- |
| **Amats, vārds, uzvārds** |  |
| **Tālrunis** |  |
| **e-pasta adrese** |  |

**3. PIEDĀVĀJUMS**

3.1. Mēs piedāvājam piegādāt mazlietotu mikroautobusu ar kravas kasti Priekules novada pašvaldības vajadzībām saskaņā ar iepirkuma nolikumā norādītajiem nosacījumiem un atbilstoši tehniskajai specifikācijai.

3.2. Mūsu piedāvājums ir:

|  |  |  |  |
| --- | --- | --- | --- |
| **Iepirkuma priekšmets** | **Piedāvājuma cena bez PVN (EUR)** | **PVN, 21%**  **(EUR)** | **Piedāvājuma cena ar PVN**  **(EUR)** |
| Mikroautobuss \_\_\_\_\_\_\_\_\_\_\_\_\_\_\_\_\_\_\_\_\_\_  *( marka, modelis)* |  |  |  |

3.3. Apliecinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā esam iekļāvuši visas šai sakarībā ar mazlietota mikroautobusa ar kravas kasti pārdošanu un piegādi saistītās izmaksas un atbilstošos nodokļus. Mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

Z.V.

**2.pielikums**

pie iepirkuma

ar identifikācijas Nr.PNP2016/14

nolikuma

**TEHNISKĀ SPECIFIKĀCIJA - PIEDĀVĀJUMS**

iepirkumam

**„Mazlietota mikroautobusa ar kravas kasti iegāde Priekules novada pašvaldības vajadzībām”**

1. Prasības mazlietota mikroautobusa tehniskajiem rādītājiem:

|  |  |  |  |
| --- | --- | --- | --- |
| **Nr.p.k.** | **Pozīcija** | **Prasība** | **Pretendenta piedāvājums** |
| 1.1. | **Automašīna (modelis)** | Mikroautobuss - ar kravas kasti (norādīt marku un modeli) |  |
| 1.2. | **Kabīne** | Dubultā kabīne ar četrām durvīm (pa divām katrā pusē) un ne mazāk kā 6 sēdvietām. |  |
| 1.3. | **Transmisijas piedziņa** | Vientilta piedziņa |  |
| 1.4. | **Izlaides gads** | Ne vecāks kā 2007.g. |  |
| 1.5. | **Pārnesuma kārba** | Mehāniskā pārnesuma kārba. |  |
| 1.6. | **Pārnesuma skaits** | Ne mazāk kā 5 ātrumiem uz priekšu |  |
| 1.7. | **Nobraukums nodošanas brīdī** | Ne lielāks kā 200 000 km |  |
| 1.8. | **Riteņu bāze** | Ne mazāks kā par R16C |  |
| 1.9. | **Dzinējs** | Dīzelis |  |
| 1.10. | **Dzinēja tilpums** | Ne mazāk kā 2300 cm3 |  |
| 1.11. | **Dzinēja jauda** | Ne mazāk kā 80 kW |  |
| 1.12. | **Degvielas tvertne** | Ne mazāk kā 80 l |  |
| 1.13. | **Celtspēja** | Ne mazāk kā 1000 kg |  |
| 1.14. | **Pilna masa** | Ne vairāk kā 3500 kg |  |
| 1.15. | **Kravas kaste** | Ar atveramiem bortiem uz trijām pusēm, vēlams ar vieglmetāla bortiem. Minimālie izmēri garums ne mazāks par 2800 mm, platums ne mazāks par 2000 mm. Priekšējā daļā ar drošības barjeru, kas aizsargā kabīni virs kravas kastes visā tās augstumā un platumā. |  |
| 1.16. | **Papildus prasības** | Stūres pastiprinātājs, bremžu ABS sistēma, vadītāja drošības spilvens, vadītāja sēdekļa augstuma regulēšana, visi sēdekļi aprīkoti ar drošības jostām, servisa grāmatiņa ar iespēju nobraukumu pārbaudīt pie dīlera, jauna TA. |  |
| 1.17. | **Automašīnas aprīkojumā** | Radio, CD, pilnizmēra rezerves ritenis ar disku, piekabes āķis, domkrats, trīsstūris, gumijas paklāji. |  |

*\* Tukšajos lauciņos pretendents norāda piedāvātajai automašīnai atbilstošo tehnisko rādītāju un rindās, kurās nav skaitliski izteikts raksturojošais lielums, norāda vai piedāvātā automašīna tiek nodrošināta atbilstoši attiecīgajai prasībai, norādot “tiek nodrošināts” vai “netiek nodrošināts”.*

**Citi nosacījumi:**

1. Tehniskajai apskatei uz automašīnas nodošanas brīdi jābūt derīgai vēl vismaz 11 mēnešus.

2. Uz automašīnas nodošanas brīdi automašīnai jābūt derīgai OCTA polisei.

3. Pretendentam, piegādājot automašīnu, jānodod pasūtītāja pārstāvim arī:

1. automašīnas servisa grāmatiņa;
2. tehnisko parametru un lietošanas instrukcijas dokumentācija;
3. rezerves atslēgas;
4. transportlīdzekļa reģistrācijas apliecība;
5. reģistrētās numura zīmes.

4. Pretendents drīkst pievienot arī citu informāciju un materiālus, kas raksturo piedāvāto automašīnu tehniski un vizuāli.

**4.pielikums**

pie iepirkuma

ar identifikācijas Nr.PNP2016/14

nolikuma

\* *Pielikums obligāti aizpildāms, ja tiek piesaistītas personas, uz kuru iespējām pretendents balstās kvalifikācijas atbilstības apliecināšanai. Attiecīgais pielikums* ***jāaizpilda pretendentam.*** *Ja pretendents informāciju neiesniedz, pasūtītājs uzskata, ka šādas personas netiek piesaistītas.*

**Informācija par personām, uz kuru iespējām pretendents balstās kvalifikācijas atbilstības apliecināšanai,**

**un pretendentam nododamo resursu apraksts**

|  |  |  |
| --- | --- | --- |
| **Nosaukums** | **Adrese, telefons, kontaktpersona** | **Pretendentam nododamo resursu apraksts** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)*

Z.V.

2016.gada \_\_\_\_.\_\_\_\_\_\_\_\_\_\_\_\_\_\_

**5.pielikums**

pie iepirkuma

ar identifikācijas Nr.PNP2016/14

nolikuma

*\* Pielikums obligāti aizpildāms, ja tiek piesaistītas personas, uz kuru iespējām pretendents balstās kvalifikācijas atbilstības apliecināšanai. Attiecīgais pielikums* ***jāaizpilda piesaistītajām personām.***

**\* Personas, uz kuras iespējām pretendents balstās, apliecinājums**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*uzņēmuma nosaukums, reģ.Nr.*) apliecinām, ka līguma **„Mazlietota mikroautobusa ar kravas kasti iegāde Priekules novada pašvaldības vajadzībām”** izpildē mēs sadarbosimies ar **<***Pretendenta nosaukums*>, ja šim pretendentam tiks piešķirtas līguma slēgšanas tiesības, nododot pretendenta rīcībā šādus resursus\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*minēt konkrētos resursus un to apjomus)*.

|  |  |
| --- | --- |
| **Amats, vārds, uzvārds** |  |
| **Paraksts** |  |
| **Datums** |  |

**6.pielikums**

pie iepirkuma

ar identifikācijas Nr.PNP2016/14

nolikuma

PROJEKTS

**LĪGUMS (projekts)**

Priekulē

2016.gada \_\_\_.\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

**Priekules novada pašvaldība**, reģ.Nr.90000031601, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz likuma „Par pašvaldībām” un Priekules novada pašvaldības nolikuma pamata, (turpmāk – Pircējs) no vienas puses,

un

………………, reģ.Nr..........................., tās ………………............. personā, kurš rīkojas uz ...................... pamata, turpmāk saukts „Pārdevējs” otras puses,

abas kopā un katra atsevišķi turpmāk sauktas „Puses”,

saskaņā ar iepirkuma **„Mazlietota mikroautobusa ar kravas kasti iegāde Priekules novada pašvaldības vajadzībām**” (iepirkuma identifikācijas Nr.PNP2016/14) rezultātiem noslēdz šo līgumu (turpmāk – Līgums) par sekojošo:

1. **Līguma priekšmets**

1.1. Saskaņā ar šī Līguma noteikumiem, finanšu piedāvājumu (Līguma 1.pielikums) un tehnisko piedāvājumu (Līguma 2.pielikums) Pārdevējs pārdod un piegādā \_\_\_\_\_.gadā izgatavotu transporta līdzekli – *marka, modelis:\_\_\_\_\_\_\_\_\_\_\_\_\_\_\_\_\_\_\_\_*, bet Pircējs pieņem īpašumā un samaksā Pārdevējam par piegādāto transporta līdzekli (turpmāk tekstā – Automašīna).

1.2. Pārdevējs garantē, ka Automašīna nav atsavināta, nav ieķīlāta, nav apgrūtināta ar parādiem un saistībām un par to nav tiesas strīdu.

**2. Līguma termiņš**

2.1. Pārdevējs Automašīnu piegādā, nodod Pircējam un pārreģistrē to uz Pircēja vārda 2 (divu) mēnešu laikā no līguma noslēgšanas brīža, t.i., līdz 2016.gada \_\_\_\_.\_\_\_\_\_\_\_\_\_\_\_\_\_\_\_\_\_\_.

2.2. Līgums stājas spēkā no tā parakstīšanas dienas un ir spēkā līdz pilnīgai Pušu saistību izpildei.

**3.** **Samaksas noteikumi**

3.1. Līguma kopējā summa saskaņā ar Pārdevēja iesniegto finanšu piedāvājumu (Līguma 1.pielikums) ir EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas sastāv no līgumcenas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un PVN \_\_% summas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

3.2. Līguma summā ir iekļautas visas izmaksas, kas saistītas ar Līguma izpildi, gan paredzamās, gan tādas, kuras Pārdevējam vajadzēja paredzēt.

3.3. Pircējs 3.1.punktā minēto summu pārskaita Pārdevēja norādītajā bankas kontā 30 (trīsdesmit) dienu laikā pēc Automašīnas piegādes, nodošanas - pieņemšanas akta parakstīšanas un atbilstoša rēķina saņemšanas no Pārdevēja. Termiņu sāk skaitīt no pēdējā iesniegtā un akceptētā atbilstošā dokumenta saņemšanas dienas.

3.4. Par samaksas dienu tiek uzskatīta diena, kad Pircējs veicis pārskaitījumu uz Pārdevēja norādīto bankas norēķinu kontu.

3.5. Līguma summā ir ietverta Automašīnas piegāde uz Līguma 4.1.punktā norādīto adresi.

3.6. Līguma summa, kas noteikta 3.1.punktā, nav pakļauta nekādam cenu pieaugumam samaksā par darbu, materiāliem, valūtas kursu izmaiņām vai ko citu, kas varētu grozīt vai izmainīt Līgumasummu.

3.7. Ja Līguma izpildes gaitā attiecībā uz Pārdevēju piemērojami līgumsodi, tad Līguma 3.3.punktā noteikto termiņu sāk skaitīt no dienas, kad Pārdevējs samaksājis viņam noteikto līgumsodu.

**4.** **Automašīnas piegādes, nodošanas un pieņemšanas kārtība**

4.1. Pārdevējs piegādā Automašīnu Pircējam adresē: „Bunkas kultūras nams”, Bunkas pagasts, Priekules novads, LV- 3446.

4.2. Automašīnas nodošana un pieņemšana notiek Līguma 4.1.punktā norādītajā vietā abu Pušu pilnvaroto personu klātbūtnē.

4.3. Pircējs Automašīnas nodošanas – pieņemšanas aktu paraksta un pieņem Automašīnu tikai tad, kad ir pārliecinājies, ka Automašīna atbilst iepirkumā iesniegtajam tehniskajam piedāvājumam (Līguma 2.pielikums).

4.4. Pieņemot Automašīnu, Pircējs pēc saviem ieskatiem ir tiesīgs veikt Automašīnas iepriekšēju pārbaudi – izmēģinājuma braucienus vai citas darbības 1 (vienas) darba dienas laikā no Automašīnas piegādes brīža, lai pārliecinātos par Automašīnas atbilstību Līgumam un tā pielikumu prasībām. Pircējs pēc saviem ieskatiem pie Automašīnas pieņemšanas ir tiesīgs pieaicināt ekspertus.

4.5. Ja Pircējs ir pārliecinājies, ka Automašīna atbilst Tehniskajam piedāvājumam (Līguma 2.pielikums), tad Pārdevējs 1 (vienas) darba dienas laikā veic Automašīnas reģistrāciju uz Pircēja vārda. Ja Automašīnas tehniskā apskate izieta (veikta) agrāk kā 11 (vienpadsmit) mēnešus pirms Līguma parakstīšanas dienas, Pārdevējs nodrošina tehniskās apskates iziešanu (veikšanu). Izdevumus šajā punktā minēto nosacījumu nodrošināšanai sedz Pārdevējs.

4.6. Pēc tam, kad veikta Līguma 4.5.punktā minēto nosacījumu izpilde, Puses paraksta nodošanas – pieņemšanas aktu. Līdz ar nodošanas – pieņemšanas akta parakstīšanu Pārdevējs nodod Pircējam Automašīnu, Automašīnu raksturojošos un ar reģistrāciju saistītos dokumentus, ekspluatācijas instrukciju un servisa grāmatiņu (ja ir pieejama) tulkotas latviešu valodā, ar Automašīnas garantiju saistīto dokumentāciju, atslēgas un citu ar Automašīnu saistītu dokumentāciju (ja ir pieejama).

4.7. Pircējs pēc Automašīnas nodošanas - pieņemšanas akta parakstīšanas un attiecīga rēķina saņemšanas veic samaksu par Automašīnu Līguma 3.nodaļā minētajā kārtībā.

4.8. Gadījumā, ja Automašīnas pieņemšanas – nodošanas laikā Pircējs konstatē, ka Automašīna kopumā vai kāda tā daļa neatbilst Līguma un tā pielikumu nosacījumiem un/vai Automašīna kopumā vai kāda to daļa ir bojāta, tad par to sagatavojams defektu akts, kuru paraksta Puses vai to pilnvaroti pārstāvji un tiek pārtraukta Automašīnas pieņemšana – nodošana līdz brīdim, kamēr Pārdevējs uz sava rēķina un saviem spēkiem ir novērsis trūkumus, kas norādīti defektu aktā (defektu novēršanas termiņš nav ilgāks par 5 (piecām) darba dienām, ja vien Puses nav vienojušās par citu defekta novēršanas termiņu).

4.9. Ja Pārdevēja pilnvarotais pārstāvis atsakās parakstīt defektu aktu, tad Pircējs to no savas puses parakstītu nosūta Pārdevējam 1 (vienas) darba dienas laikā no akta sastādīšanas dienas. Ja Pircējs 7 (septiņu) darba dienu laikā no akta nosūtīšanas dienas nav saņēmis atpakaļ parakstītu aktu vai arī neparakstītu aktu, ar pievienotu parakstīšanas atteikuma pamatojumu, kurā minēti akta neparakstīšanas iemesli, uzskatāms, ka Automašīna nav pieņemta un ir atgriežama Pārdevējam. Pārdevējs Automašīnas atgriešanu organizē par saviem līdzekļiem.

4.10. Ja Pusēm ir domstarpības par Pircēja vai Pārdevēja izvirzītajām pretenzijām par Automašīnas neatbilstību/atbilstību Līguma noteikumiem, tad Pircējam ir tiesības pieaicināt atzinuma sniegšanai neatkarīgu ekspertu. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums. Eksperta atzinums ir saistošs abām Pusēm.

4.11. Ja iestājas Līguma 4.10.punktā minētais gadījums, tad Automašīnas defekta novēršanas termiņš pagarinās par tik dienām, cik nepieciešamas pieaicinātā eksperta ierašanās uz Līguma 4.1.punktā minēto vietu un atzinuma sastādīšanas laikam.

4.12. Pārdevējam Pušu parakstītajā aktā norādītajā termiņā (kurš nav ilgāks par 5 (piecām) darba dienām) ar saviem spēkiem un uz sava rēķina jāveic Līguma un tā pielikumu nosacījumiem neatbilstošās Automašīnas nomaiņa pret visiem Līguma un tā pielikumu nosacījumiem un prasībām atbilstošu Automašīnu.

4.13. Pēc aktā norādīto trūkumu novēršanas Pārdevējs nodrošina Pircējam iespēju veikt atkārtotu izmēģinājuma braucienu un Automašīnas apskati.

4.14. Ja Pircējs pēc atkārtotā izmēģinājuma brauciena konstatē, ka Automašīna neatbilst Tehniskajam piedāvājumam (Līguma 2.pielikums), tad Pircējs vienpusēji ir tiesīgs lauzt šo Līgumu, bet ja atkārtoti defekti netiek konstatēti, tad Pušu pilnvarotie pārstāvji paraksta Automašīnas pieņemšanas – nodošanas aktu.

4.15. Pārdevējs ir atbildīgs par Automašīnas pilnīgu vai daļēju bojāeju vai bojāšanās risku līdz Automašīnas nodošanai Pircējam (līdz pieņemšanas – nodošanas akta parakstīšanas brīdim).

4.16. Automašīna pāriet Pircēja valdījumā ar dienu, kad Puses vai to pilnvaroti pārstāvji ir parakstījuši Līguma 4.5. vai 4.14.punktā noteikto pieņemšanas - nodošanas aktu, bet Pircēja īpašumā Automašīna pāriet ar dienu, kad Pircējs ir samaksājis Pārdevējam par Automašīnu Līguma 3.nodaļā noteiktajā kārtībā.

4.17. Pircējam nav tiesību lietot Automašīnu savām vajadzībām līdz Automašīnas pieņemšanas – nodošanas akta parakstīšanas brīdim.

**5. Līgumsoda sankcijas**

5.1. Par Līguma pilnīgu neizpildi Pārdevējs maksā Pircējam līgumsodu 10 % (desmit procentu) apmērā no līgumcenas.

5.2. Par Līguma nepienācīgu izpildi, t.i., ja Pārdevēja piegādātā Automašīna pilnībā vai daļēji neatbilst tehniskajam piedāvājumam, Pārdevējs maksā līgumsodu 10% procentu apmērā no līgumcenas, vai ja Pārdevējs neievēro Līgumā noteiktos termiņus, Pārdevējs maksā līgumsodu 0,1 % apmērā no līgumcenas par katru nokavēto dienu, bet ne vairāk kā 10 % no līgumcenas.

5.3. Ja Pircējs neievēro Līguma 3.3.punktā noteikto maksājuma veikšanas termiņu, Pircējs maksā Pārdevējam līgumsodu 0,1 % apmērā no līgumcenas par katru nokavēto dienu, bet ne vairāk kā 10 % apmērā no kopējās līgumcenas.

5.4. Ja Pārdevējs neveic līgumsoda apmaksu, tad Pircējam, veicot Līguma 3.1.punktā noteikto līgumcenas apmaksu, ir tiesības, bez atsevišķa brīdinājuma sniegšanas Pārdevējam, ieturēt no tās līgumsodus, ja Pārdevējam tādi piemēroti un aprēķināti saskaņā ar šo Līgumu.

5.5. Puses tām aprēķināto līgumsodu samaksā 10 (desmit) darba dienu laikā no attiecīga rēķina saņemšanas dienas.

**6. Nepārvarama vara**

6.1. Puses nav atbildīgas par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi, kas traucē izpildīt Līgumu, un kas nav izveidojušies kā Pušu darbības un bezdarbības tiešas vai netiešas sekas, kurus Puses nav paredzējušas un nav varējušas paredzēt, kā arī tos, pret kuriem Puses nav varējušas nodrošināties, noslēdzot Līgumu.

6.2. Ja iestājas nepārvaramas varas apstākļi, Pusēm, ja tas ir iespējams, ir pienākums nekavējoties mutiski informēt Puses pārstāvjus, kā arī ne vēlāk kā 3 (trīs) darba dienu laikā pēc minēto apstākļu konstatēšanas iesniegt rakstveida paziņojumu Pusēm un ko apstiprina paziņojumam pievienota kompetentas iestādes apstiprināta informācija par nepārvaramas varas iestāšanos un izraisītajām sekām. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.

6.3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.

6.4. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi Līguma 6.2.punktā minēto kārtību, tās apgalvojumi nav uzskatāmi par nepārvaramas varas apstākļiem atbilstošiem un Puse zaudē tiesības atsaukties uz nepārvaramas varas apstākļiem.

**7. Līguma izbeigšana**

7.1. Līgums ir spēkā līdz pušu saistību pilnīgai izpildei.

7.2. Līgums var tikt izbeigts, Pusēm savstarpēji rakstiski vienojoties, vai arī šajā Līgumā noteiktajā kārtībā.

7.3. Pārdevējam ir tiesības vienpusēji lauzt Līgumu, iepriekš par to rakstiski paziņojot Pircējam, ja Pircējs kavē Līguma 3.3.punktā noteiktā maksājuma termiņu vairāk kā 30 (trīsdesmit) kalendārās dienas.

7.4. Pircējam ir tiesības vienpusēji lauzt Līgumu, iepriekš par to rakstiski paziņojot Pārdevējam, gadījumos, ja:

7.4.1. Pārdevējs Līguma 1.nodaļā noteiktās Automašīnas piegādes termiņu kavē vairāk kā 10 (desmit) kalendārās dienas;

7.4.2. Jebkurā Līguma izpildes stadijā noskaidrojas, ka Pārdevējs nav spējīgs izpildīt Līgumā noteiktās saistības kopumā vai kādā to daļā;

7.4.3. Pārdevējs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana vai likvidācijas procesa uzsākšana);

7.4.4. Pārdevēja piegādātā Automašīna pilnībā vai daļēji neatbilst tehniskajai specifikācijai un Pircējs nav pieņēmis preci tās trūkumu dēļ.

**8.** **Nobeiguma noteikumi**

8.1. Visus strīdus, kas Pusēm rodas saistībā ar šī Līguma izpildi, Puses risina pārrunu ceļā. Gadījumā, ja Puses 1 (viena) mēneša laikā nevar savstarpēji vienoties, strīdus jautājums tiek nodots izskatīšanai tiesā atbilstoši spēkā esošajiem LR normatīvajiem aktiem. Ja Pārdevējs ir ārvalstīs reģistrēta persona, tad strīdus risina Latvijas Republikas tiesā, strīdus jautājumu izskatīšanā, piemērojot Latvijas Republikas tiesību normas.

8.2. Līguma termiņš var tikt pagarināts līguma 6.2.punktā minētajos gadījumos par attiecīgu nepārvaramas varas spēkā esamības laiku.

8.3. Līgums sastādīts 2 (divos) eksemplāros, no kuriem viens tiek nodots Pircējam, bet viens- Pārdevējam. Abiem Līguma eksemplāriem ir vienāds juridisks spēks.

8.4. Pilnvarotā persona un kontaktpersona no Pircēja puses – Priekules novada pašvaldības Bunkas pagasta pārvaldes vadītājs Edgars Dargužis, tel. 26539003, e-pasts: edgars.darguzis@priekulesnovads.lv.

8.5. Pilnvarotā persona un kontaktpersona no Pārdevēja puses - ……. (tālr. ……….; e-pasts ……………...).

**9. Līgumslēdzēju pušu rekvizīti un paraksti**

|  |  |
| --- | --- |
| PASŪTĪTĀJS  **Priekules novada pašvaldība**  Reģistrācijas Nr. 90000031601  **Adrese:** Saules iela 1, Priekule,  Priekules novads, LV-3434  Telefons 63461006, fakss 63497937  **Bankas rekvizīti:**  AS “Swedbanka”,  Kods: HABALV22  Konta Nr.: LV30HABA0551018598451 | IZPILDĪTĀJS  **...................................................................**  Reģistrācijas Nr. ........................................  **Adrese:** ......................................................,  .....................................................................  ....................................................................  **Bankas rekvizīti:**  ....................................................................,  Kods: ...........................  Konta Nr.: .................................................. |
| \_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)* | \_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)* |